
	                                             OPĆINSKOM VIJEĆU  OPĆINE MARČANA
                                                            PREDSJEDNIKU DENISU DIKOVIĆU
                                                           - OVDJE -




Predmet: Izvješće  o  prvoj preraspodijeli
               sredstava  u  Proračunu  Općine
               Marčana za 2026. godinu - dostavlja  se

Na temelju članka 49. stavka 2. Poslovnika Općinskog vijeća Općine Marčana (“Službene novine Općine Marčana”, br. 7/09., 2/13., 4/13 – pročišćeni tekst i 3/21.), priloženo dostavljam Izvješće o prvoj preraspodijeli sredstava u Proračunu Općine Marčana za 2026. godinu s prijedlogom Zaključka Općinskog vijeća Općine Marčana o njegovu prihvaćanju, te predlažem da se odlučivanje o tom prijedlogu uvrsti na dnevni red slijedeće sjednice Općinskog vijeća Općine Marčana.

Za stručnog izvjestitelja o utvrđenom Izvješću i predloženom Zaključku na sjednici Općinskog vijeća i radnih tijela Općinskog vijeća određujem Aleksa Bilića pročelnika Upravnog odjela za društvene djelatnosti, gospodarstvo, financije i javnu nabavu Općine Marčana.


S poštovanjem. 

    NAČELNIK
                                                                                                           Predrag Pliško, v.r. 
















[bookmark: _Hlk52696939]Na temelju članka 59. stavka 4. Zakona o proračunu (“Narodne novine”, br. 144/21., i članka 36. točke 3.  Statuta Općine Marčana („Službene novine Općine Marčana“, br. 7/09., 2/13., 4/13-pročišćeni tekst, 3/21. i 14/22.), Općinsko vijeće Općine Marčana je na svojoj 7. sjednici održanoj dana …………… 2026. godine, donijelo



Z A K LJ U Č A K
o prihvaćanju Izvješća o prvoj preraspodjeli sredstava u Proračunu 
Općine Marčana za 2026. godinu


I.
Prihvaća se Izvješće o prvoj preraspodjeli sredstava u Proračunu Općine Marčana za 2026. godinu, a koje je podnio Načelnik Općine Marčana dana 03. kolovoza 2026. godine.
Izvješće iz stavka 1.ove točke sastavni je dio ovog Zaključka.

II.
Ovaj Zaključak stupa na snagu danom donošenja, a objaviti će se u “Službenim novinama Općine Marčana”.
Izvješće iz  točke I. ne objavljuje se.

KLASA:  400-01/25-01/08
[bookmark: _Hlk190333583]URBROJ:  2163-26-1-26-10
Marčana, …………… 2026.
                                                      
                                                                           
OPĆINSKO VIJEĆE OPĆINE MARČANA
                                                                                                 PREDSJEDNIK
                                                                                                    Denis Diković 
                                                                                          



















REPUBLIKA HRVATSKA
   ISTARSKA ŽUPANIJA
     OPĆINA MARČANA
          Općinsko vijeće  
[bookmark: _Hlk190343024]KLASA: 400-01/25-01/08 
URBROJ: 2163-26-2-26-8 
Marčana, 10. kolovoza 2026.

Na temelju članka 59. stavka 4. Zakona o proračunu (“Narodne novine”, br. 144/21.), Načelnik Općine Marčana je dana 10. kolovoza 2026. godine utvrdio i podnosi Općinskom vijeću Općine Marčana slijedeće 


I Z V J E Š Ć E
o prvoj preraspodijeli sredstava u Proračunu Općine Marčana 
za 2026. godinu


I. UVOD
Prema odredbama članka 18. stavka 3. Odluke o izvršavanju Proračuna Općine Marčana za 2026. godinu („Službene novine Općine Marčana", br. 23/24.)  i članka 47. točke 5. Statuta Općine Marčana („Službene novine Općine Marčana“, br. 7/09.,2/13., 4/13-pročišćeni tekst, 3/21. i 14/22.), proračunska sredstva mogu se unutar pozicija Računa prihoda i rashoda kod proračunskih korisnika ili između proračunskih korisnika preraspodjeliti  u visini do najviše 5 % sredstava na stavci koja se umanjuje, o odlučuje Načelnik Općine Marčana.
Prema odredbama istog članka Načelnik Općine Marčana  dužan je tromjesečno izvješćivati Općinsko vijeće o izvršenim preraspodjelama proračunskih sredstava.

II. IZVJEŠĆE
Načelnik Općine Marčana je dana 30. lipnja 2026. godine donio Odluku o prvoj preraspodijeli sredstava planiranih u proračunu Općine Marčana za 2026. godinu. 
Razlog za preraspodijelu bilo je potrebno radi povećanja planiranih sredstva za pojedine  nedovoljno planirane izdatke, uz istodobno smanjenje drugih planiranih izdataka za isti iznos, a kako bi se mogli u okviru Proračuna Općine Marčana za 2026. godinu   u rokovima plaćanja podmiriti ti rashodi čija bi ukupna visina bila viša od planirane. 
Ukupan iznos preraspodjeljenih sredstava iznosi 30.830,00 EUR koja u cijelosti predstavljaju sredstva Općine Marčana, izvor financiranja opći prihodi i primici. Kod proračunskog korisnika nije bilo preraspodijele sredstava.
Sredstva su preraspodijeljena u Razdjelu 003 Glavi 01 Upravni odjel za društvene djelatnosti, gospodarstvo, financije i javnu nabavu.   
U dijelu redovne djelatnosti Upravnog odjela  za društvene djelatnosti, gospodarstvo, financije i javnu nabavu , Aktivnost  rashodi za materijal i energiju povećana su sredstva za 525,00 EUR, Aktivnost Rashodi za usluge povećane su za 15.787,50 EUR, u Programu javnih potreba u kulturi Aktivnost otkup monografije Općine Marčana povećana je na 10.660,00 EUR, Aktivnost sufinanciranje festivala MIK povećana je za 248,46 EUR, Aktivnost potpora pripremi izdavanja i otkup knjiga povećana je za 714,04 EUR  i  Aktivnost manifestacija Jazz Istra Orchestra za 1.475,00 EUR. U programu Poticanja i razvoja poljoprivrede povećana je Aktivnost Donacije Agenciji za ruralni razvoj Istre na 500,00 EUR, te u Programu zaštite i spašavanja Aktivnost Izrade procjene rizika od velikih nesreća povećana su za 920,0 EUR.
Kako bi se navedena sredstva mogla povećati, smanjena su sredstva programa redovne djelatnosti Upravnog odjela  za društvene djelatnosti, gospodarstvo, financije i javnu nabavu Aktivnost  rashoda za zaposlene    -18.750,00 EUR, i u Programu javnih potreba u djelatnosti predškolskog odgoja, Aktivnost sufinanciranje dječjih vrtića privatnih osnivača za -12.080,00 EUR.


III. ZAKLJUČAK

            Prva   preraspodjela proračunskih sredstava u Proračunu Općine Marčana za 2026. godine izvršena je od strane  Načelnika Općine Marčana i odnosi se na iznos od ukupno 30.830,00  EUR, koliko su na pojedinim pozicijama povećani planirani izdaci, te istodobno na drugim pozicijama smanjeni planirani izdaci. Naprijed navedeni ukupni iznos preraspodijele  neznatan je u odnosu na iznos planiranih proračunskih izdataka. Izvršena preraspodjela u svezi koje se podnosi izvješće,  u cijelosti sukladna Odluci o izvršavanju Proračuna Općine Marčana za 2026. godinu.




                                                                                           OPĆINSKI NAČELNIK
                                                                                                 Predrag Pliško, v.r.  


















